మరోవైపు అమ్మకాల విషయంలోనూ ఈ ఆల్బం సత్తా చాటింది. విడుదలైన తర్వాత పాకిస్థానీ మ్యూజిక్ చార్టుల్లో అగ్రస్థానాన్ని అక్రమించిన ఈ ఆల్బం అనేక వారాలపాటు అదే స్థానంలో కొనసాగగలిగింది. పాకిస్థాన్‌లో ఆదత్ ఆల్బంను విడుదల చేసిన సదాఫ్ స్టీరియో రికార్డ్స్ కంపెనీ, 2004లో అత్యుత్తమ అమ్మకాలు జరిపిన ఆల్బంగా ఆదత్‌ ను ప్రకటించింది. హెచ్ఓఎం రికార్డ్స్ ద్వారా, భారతదేశంలోనూ విడుదలైన ఆదత్ ఆల్బం అక్కడ కూడా భారీ విజయాన్ని దక్కించుకుంది.